ఇటీవల ముఖ్యమంత్రి అర్చకుల సమస్యల పరిష్కారం దిశగా అధికారులు, అర్చకనాయకులతో అత్యవసర సమావేశం ఏర్పాటు చేసి సంక్రాంతి పండుగ లోపల తగు చర్యలు చేపట్టాలని ఆదేశించారు. తెలంగాణ అర్చక సమాఖ్య, దేవాలయాల పరిరక్షణ ఉద్యమం తరపున ముఖ్యమంత్రి చొరవకు అమితంగా ఆనందిస్తున్నాము.1987వ సంవత్సరంలో చల్లా కొండయ్య కమిషన్ సూచనల ప్రకారం రూపొందిన దేవాదాయ చట్టం 30/87 అర్చకుల పాలిట, ఆలయాల పాలిట అశనిపాతం అయింది. సదరు చట్ట /రాజ్యాంగబద్ధతను సవాలు చేస్తూ పలు అర్చక సంఘాలు సుప్రీంకోర్టులో రిట్ పిటిషన్లు దాఖలు చేయగా 1996 సంవత్సరంలో ఆ చట్టం రాజ్యాంగబద్ధతను సమర్థిస్తూ డివిజన్ బెంచ్ తీర్పునిచ్చింది. ఆ తీర్పుకు కొనసాగింపుగా ఇచ్చిన పలు తీర్పులు పరస్పర విరుద్ధంగా వున్నాయంటూ అర్చకులు పలు రివ్యూ పిటిషన్లు దాఖలు చేశారు.  2004వ సంవత్సరంలో ఆ తీర్పును పునర్విమర్శ చేసిన విస్తృత ధర్మాసనం రివ్యూ పిటిషన్లను స్వీకరిస్తూ ఉత్తర్వులు జారీ చేసింది. అర్చకులకు 1966 చట్టం కింద హక్కులను 30/87 తొలగించటం రాజ్యాంగబద్ధం కాదని అభిప్రాయపడింది. అర్చకుల వంశపారంపర్య హక్కు మత సాంప్రదాయంలో భాగమేనని భారత రాజ్యాంగం ఆర్టికల్స్ 25, 26 ప్రకారం ఇందుకు రక్షణ లభిస్తుందని చేసిన వాదనలను ధర్మాసనం పరిగణనలోకి తీసుకొని ఈ కేసులను విస్తృత ధర్మాసనానికి నివేదించింది.  ఇంతలో 2007 సంవత్సరంలో రాష్ట్ర ప్రభుత్వం దేవాదాయ చట్టంలోని పలు కీలక సెక్షన్లను సవరణలు చేస్తూ దేవాదాయ సవరణ చట్టం 33/2007ను తీసుకువచ్చింది. ఈ సవరణ ద్వారా సెక్షన్ 34, 144 వంటి కీలక సెక్షన్లలో అర్చకుల పారంపర్య హక్కులు తిరిగి సంక్రమించాయి. సదరు సవరణ చట్టాన్ని సుప్రీంకోర్టుకు సమర్పించిన మీదట అర్చకులు, ప్రభుత్వం, సుప్రీంకోర్టులోని రివ్యూ పిటిషన్లలో ఎవరికివారు తమ అఫిడవిట్లను దాఖలు చేశారు. అర్చకులకు 1987లో రూపొందించిన 30/87కు ముందున్న స్థితిని పునరుద్ధరిస్తూ శాసనసభా సవరణ చట్టం ఆమోదించడాన్ని పరిగణనలోనికి తీసుకొన్న సుప్రీంకోర్టు ఇంతకుముందు డివిజన్ బెంచ్ 1996లో నారాయణ దీక్షితులు కేసులో ఇచ్చిన తీర్పును పూర్వ పక్షం చేస్తూ ఇక మీదట ఏవైనా చట్ట నిబంధనలపై తిరిగి విచారణ కోరే హక్కును అర్చకులకు కల్పిస్తూ రివ్యూ పిటిషన్లలో ఉత్తర్వులు జారీ చేసింది.దీంతో అర్చకులకు 1987 నుంచి చేస్తున్న ఎడతెగని పోరాటంలో విజయం చేకూరినట్లైంది. అర్చకులకు గౌరవప్రదమైన పూర్వపు స్థితి కలిగినందుకు దేవాదాయ సవరణ చట్టం 33/2007ను సుప్రీంకోర్టు పరిగణనలోనికి తీసుకొనింది. 1996లో డివిజన్బెంచ్ ఎ.ఎస్. నారాయణ దీక్షితులు కేసులో తీర్పును సుప్రీంకోర్టు పూర్వపక్షం చేస్తూ విస్తృత ధర్మాసనం 2013లో జారీ చేసిన ఉత్తర్వులు అర్చకులకు చేకూరిన ఘన విజయంగా అర్చక సమాఖ్యలు, భక్తులు హర్షం వ్యక్తం చేశారు. మన దేశంలోని ప్రజాస్వామ్య వ్యవస్థకు, చట్టబద్ధమైన పాలనకు ఇది ఒక ఘన విజయం. 1987 చట్టాన్ని సుప్రీంకోర్టు 1996లో సమర్థించినప్పటికీ శాసనసభలో 1987లో జరిగిన తప్పును తనకు తానుగా శాసనసభ సవరించడం శుభపరిణామం. సుప్రీంకోర్టులోని విస్తృత ధర్మాసనం 2007లో ఆంధ్రప్రదేశ్ శాసనసభ చేసిన ఈ సవరణ చట్టాన్ని ఆమోదించి రివ్యూ పిటీషన్ను తోసిపుచ్చింది. అలా అత్యున్నత న్యాయస్థానం అర్చకుల వ్యాజ్యంలో తన కర్తవ్యాన్ని నిర్వర్తించింది. శాసనసభ ఉన్నతమైన స్థానాన్ని ప్రజాస్వామ్య వ్యవస్థలో గుర్తించడమైనది. ప్రతి పౌరుడూ ఈ సందేశానికి సంతోషించాలి. గర్వపడాలి.30/87 చట్టం అమలులో ఇబ్బందులను అధిగమించే నిమిత్తం చేసిన సవరణ చట్టం 33/2007లోని 144వ సెక్షన్ కింద అర్చకులకు లబ్ధి చేకూరుస్తూ చేయబడ్డ స్కీంను దేవాదాయ శాఖ నేటి వరకు అమలు జరపలేదు. ధార్మిక పరిషత్ సదరు 144వ సెక్షన్ కింద స్కీంను ఆరునెలల లోగా అమలు చేయాలని తీర్మానించినప్పటికీ నేటి వరకు అమలుకు నోచుకోలేదు. ఈ నేపథ్యంలో 2013 ఫిబ్రవరి 1న సుప్రీంకోర్టు రివ్యూ పిటిషన్లో ఇచ్చిన తీర్పు ఆధారంగా 1966 చట్టం కింద అర్చకులకు ఒనగూడే అన్ని గౌరవాలు, లబ్ధి యథాప్రకారం చేకూరుతాయని అర్చకులందరూ ఆయా దేవాలయాల సదాచార రీత్యా దక్షిణా వగైరా తిరిగి తీసుకునే అవకాశం కలుగుతుంది. దాంతో ప్రస్తుతం దయనీయ పరిస్థితిలో ఉన్న అర్చకుల జీవితాల్లో వెలుగు వస్తుందని గౌరవప్రదమైన జీవితం గడిపే అవకాశం కలుగుతుందని ఈ తీర్పు తెలియజేస్తుంది.దేవాలయాల పరిరక్షణ ఉద్యమం, తెలంగాణ అర్చక సమాఖ్య కోరుతున్నది ఏమనగా సాలీనా ఆదాయం 10 లక్షల లోపు ఉన్న దేవాలయాలను సెక్షన్లు 15, 16, 29, 34, 65(1), 144ల నుంచి మినహాయిస్తూ వాటి నిర్వహణను 1987కు పూర్వం ఎలా ఉండిందో అదే రీతిలో వ్యవహరించేట్టు చట్టంలోని 154సెక్షన్ను సవరించాలి. అర్చక ముతవల్లి ద్వారా తెలంగాణ ప్రాంత గ్రామీణ దేవాలయాలు నడిచేటట్టు ఉత్తర్వులు ఈ శాసనసభ ప్రస్తుత సమావేశాలలోనే చేసేస్తే ‘డెయిలీ పూజానిధి విధానం ద్వారా శాశ్వత నిధి’ని ఆయా దేవాలయాలు సమకూర్చుకుంటాయి. ఇది ఒక చిన్న సవరణ.. పెద్ద ఫలితం.. తెలంగాణలోని 14 వేల దేవాలయాలు ఊపిరి పీలుస్తాయి. -చిలుకూరు రంగరాజన్అధ్యక్షులు, తెలంగాణ అర్చక సమాఖ్య
iteevala mukhyamantri archakula samasyala parishkaaram disagaa adhikaarulu, archakanaayakulatho atyavasara samavesam erpaatu chesi sankraanti panduga lopala tagu charyalu chepattalani aadesinchaaru. telamgaana archaka samakhya, devalayala parirakshana udyamam tarapuna mukhyamantri choravaku amitamgaa aanandistunnamu.1987va samvatsaramlo challa kondayya kamishan suuchanala prakaaram roopondina devadaya chattam 30/87 archakula palita, aalayaala palita asanipaatam ayindi. sadaru chatta /raajyaangabaddhatanu savalu chestu palu archaka sanghaalu supreenkortulo rit pititionlu daakhalu cheyagaa 1996 samvatsaramlo aa chattam raajyaangabaddhatanu samarthistuu division bench teerpunichindi . aa teerpuku konasaagimpugaa ichina palu teerpulu paraspara viruddhamgaa vunnaayantuu archakulu palu rivyuu pititionlu daakhalu chesaru.  2004va samvatsaramlo aa teerpunu punarvimarsa chesina vistruta dharmasana rivyuu pititionlanu sweekaristuu uttarvulu jaarii chesindi. archakulaku 1966 chattam kinda hakkulanu 30/87 tolaginchatam rajyangabaddham kaadani abhipraayapadindi. archakula vamsapaaramparya hakku matha saampradaayamlo bhagamenani bhaarata raajyaangam articals 25, 26 prakaaram induku rakshana labhistundani chesina vaadanalanu dharmasana parigananaloki teesukoni ee kesulanu vistruta dharmasananiki nivedinchindi.  intalo 2007 samvatsaramlo rashtra prabhutvam devadaya chattamloni palu keelaka sekshanlanu savaranalu chestu devadaya savarana chattam 33/2007nu teesukuvachindi. ee savarana dwara section 34, 144 vanti keelaka sekshanlalo archakula paramparya hakkulu tirigi sankraminchaayi. sadaru savarana chattaanni supreenkortuku samarpinchina meedata archakulu, prabhutvam, supreenkortuloni rivyuu pititionlalo evarikivaaru tama afidavitlanu daakhalu chesaru. archakulaku 1987loo roopondinchina 30/87ku mundunna sthitini punaruddharistuu sasanasabha savarana chattam aamodinchadaanni parigananalooniki teesukonna supreenkortu intakumundu division bench 1996loo narayana deekshitulu kesulo ichina teerpunu puurva paksham chestu ika meedata evaina chatta nibandhanalapai tirigi vichaarana kore hakkunu archakulaku kalpistuu rivyuu pititionlalo uttarvulu jaarii chesindi.deentho archakulaku 1987 nunchi chestunna edategani poraatamlo vijayam chekurinatlaindi. archakulaku gouravapradamaina puurvapu sthiti kaliginanduku devadaya savarana chattam 33/2007nu supreenkortu parigananalooniki teesukonindi. 1996loo divisionbench e.es. narayana deekshitulu kesulo teerpunu supreenkortu poorvapaksham chestu vistruta dharmasana 2013loo jaarii chesina uttarvulu archakulaku chekurina ghana vijayamgaa archaka samakhyalu, bhaktulu harsham vyaktam chesaru. mana desamloni prajaaswaamya vyavasthaku, chattabaddhamaina paalanaku idhi oka ghana vijayam. 1987 chattaanni supreenkortu 1996loo samarthinchinappatiki saasanasabhalo 1987loo jarigina tappunu tanaku taanugaa saasanasabha savarinchadam subhaparinamam. supreenkortuloni vistruta dharmasana 2007loo andhrapradesh saasanasabha chesina ee savarana chattaanni aamodinchi rivyuu pitiishannu tosipuchindi. alaa atyunnata nyaayasthaanam archakula vyaajyamlo tana kartavyaanni nirvartinchindi. saasanasabha unnatamaina sthaanaanni prajaaswaamya vyavasthalo gurtinchadamainadi. prati pouruduu ee sandesaniki santoshinchaali. garvapadaali.30/87 chattam amalulo ibbandulanu adhigaminche nimittam chesina savarana chattam 33/2007loni 144va section kinda archakulaku labdhi chekuurustuu cheyabadda skeemnu devadaya saakha neti varaku amalu jarapaledu. dharmika parishat sadaru 144va section kinda skeemnu aarunelala loga amalu cheyalani teermaaninchinappatiki neti varaku amaluku nochukoledu. ee nepathyamlo 2013 fibravari 1na supreenkortu rivyuu pititionlo ichina teerpu aadhaaramgaa 1966 chattam kinda archakulaku onagude anni gouravaalu, labdhi yathaaprakaaram chekuurutaayani archakulandaruu aayaa devalayala sadachara reetya dakshina vagaira tirigi teesukune avakaasam kalugutundi. daamto prastutam dayaneeya paristhitilo unna archakula jeevitaallo velugu vastundani gouravapradamaina jeevitam gadipe avakaasam kalugutundani ee teerpu teliyajestundi.devalayala parirakshana udyamam, telamgaana archaka samakhya korutunnadi emanagaa salina aadaayam 10 lakshala lopu unna devalayalanu sekshanlu 15, 16, 29, 34, 65(1), 144la nunchi minahaayistuu vaati nirvahananu 1987ku puurvam ela undindo adhe reetilo vyavaharinchettu chattamloni 154sekshannu savarinchaali. archaka mutavalli dwara telamgaana praanta graameena devalayalu nadichetattu uttarvulu ee saasanasabha prastuta samavesalalone cheseste ‘daili poojaanidhi vidhaanam dwara saashwata nidhi’ni aayaa devalayalu samakuurchukuntaayi. idhi oka chinna savarana.. pedda phalitam.. telangaanaloni 14 vela devalayalu oopiri peelustaayi. -chilukuru rangaraajandhyakshulu, telamgaana archaka samakhya